উড়ন্ত ক্যাচ! সমালোচকদের যোগ্য জবাব নীতীশের, দেখুন সেই ভিডিও

ওয়েব ডেস্ক: এশিয়া কাপে সমালোচনার মুখে পড়েছিল ভারতীয় দলের ফিল্ডিং। মরুদেশের এই টুর্নামেন্টে একাধিক ক্যাচ মিস করেছিলেন ভারতের ফিল্ডাররা। এর এক সপ্তাহ কাটতে না কাটতেই সমালোচকদের মুখ বন্ধ করলেন নীতীশ কুমার রেড্ডি (Nitish Kumar Reddy)। ওয়েস্ট ইন্ডিজের (India Vs West Indies) বিরুদ্ধে প্রথম টেস্টের তৃতীয় দিনে উড়ে ক্যাচ (Flying Catch) নিয়ে মনে করিয়ে দিলেন জন্টি রোডসকে (Jonty Rhodes)। সেই সঙ্গে বুঝিয়ে দিলেন কোহলি, জাদেজা পরবর্তী জমানায় ভারতীয় দলের ফিল্ডিংকে নিয়ে প্রশ্ন তোলার আগে সমালোচকদের দু’বার ভাবতে হবে।

আহমেদাবাদ টেস্টের (Ahmedabad Test) তৃতীয় ইনিংসে মাত্র চার ওভার বল করার সুযোগ পেয়েছিলেন নীতীশ। ব্যাট করার সুযোগ তো আসেইনি। কিন্তু তাতে কী! মাঠে নিজের উপস্থিতি দারুণভাবে বুঝিয়ে দিলেন অন্ধ্রপ্রদেশের এই তরুণ অলরাউন্ডার। ঘটনাটি ঘটে ওয়েস্ট ইন্ডিজের দ্বিতীয় ইনিংসের অষ্টম ওভারে। মহম্মদ সিরাজের বল ড্রাইভ করার চেষ্টা করেছিলেন ত্যাগনারায়ণ চন্দ্রপাল। কিন্তু টাইমিং ঠিক না হওয়ায় বলটি লেগের দিকে উড়তে থাকে।

আরও পড়ুন: প্রথম টেস্ট সেঞ্চুরির পর ‘গার্ড অফ অনার’! দেশজুড়ে প্রশংসিত জুরেল

মুহূর্তের মধ্যে পরিস্থিতি বুঝে নীতীশ শরীর ছুড়ে দিয়ে বাঁদিকে ড্রাইভ দেন। মাটির খুব কাছে থেকে তিনি যে ক্যাচটি ধরেন। বলা বাহুল্য, নীতিশের এই উড়ন্ত ক্যাচ যেন এক ঝটকায় বদলে দেয় ম্যাচের আবহ। দর্শকদের মধ্যে উল্লাস, সতীর্থদের মুখে প্রশংসা—সব মিলিয়ে মুহূর্তটি হয়ে উঠল স্মরণীয়।

𝗪𝗛𝗔𝗧. 𝗔. 𝗖𝗔𝗧𝗖𝗛.

Nitish Kumar Reddy grabs a flying stunner

Mohd. Siraj strikes early for #TeamIndia

Updates https://t.co/MNXdZceTab#INDvWI | @IDFCFIRSTBank | @NKReddy07 pic.twitter.com/1Bph4oG9en

— BCCI (@BCCI) October 4, 2025

শুধু ওই ক্যাচ নয়, গোটা ফিল্ডিংয়েই নজর কাড়লেন নীতীশ। সীমারেখা বরাবর তাঁর অসাধারণ রিফ্লেক্স বাঁচিয়েছে একাধিক চার। ইনফিল্ডেও তিনি ছিলেন বেশ সজাগ। একটি বল সরাসরি থ্রোয়ে ভেঙে দিয়েছেন উইকেটও। ফলে প্রতিপক্ষ ব্যাটাররা তাঁর এলাকায় রান নেওয়ার ব্যাপারে দ্বিধাগ্রস্ত হয়ে পড়ছেন।

দেখুন আরও খবর:

The post উড়ন্ত ক্যাচ! সমালোচকদের যোগ্য জবাব নীতীশের, দেখুন সেই ভিডিও first appeared on KolkataTV.